CELEX: 62006TN0353
Language: bg
Date: 2006-12-05 00:00:00
Title: Дело T-353/06: Иск, предявен на 5 декември 2006 г. — Vermeer Infrastructuur/Комисия

27.1.2007   
            
            
               BG
            
            
               Официален вестник на Европейския съюз
            
            
               C 20/21
            
         Иск, предявен на 5 декември 2006 г. — Vermeer Infrastructuur/Комисия
   (Дело T-353/06)
   (2007/C 20/31)
   Език на производството: нидерландски
   Страни
   
      Ищец: Vermeer Infrastructuur BV (представител: M.M. Slotboom, advocat)
   
      Ответник: Комисия на Европейските общности
   Искания на ищеца
   
               —
            
            
               да се отмени Решение на Комисията на Европейските общности C(2006) 4090 окончателен от 13 септември 2006 г. във връзка с процедура по член 81 ЕО (Дело COMP/38.456 — Битум — Нидерландия); или
            
         
               —
            
            
               субсидиарно, да се отменят член 1, член 2, буква д) и член 3 на решението, доколкото: (i) с тях се установява, че Vermeer е участвал в определянето на брутната продажбена и изкупна цена на битум за пътни настилки в Нидерландия и (ii) се налага санкция и се постановяват временни мерки;
            
         
               —
            
            
               в случай, че не се уважат горните искания, субсидиарно, да се отмени член 2, буква д) на решенето, доколкото с него на Vermeer е наложена санкция;
            
         
               —
            
            
               в случай, че не се уважат горните искания, субсидиарно, да се намали размера на санкцията, наложена на Vermeer с член 2, буква д) на решението;
            
         
               —
            
            
               да се осъди Комисията да заплати съдебните разноски.
            
         Правни основания и основни доводи
   Ищецът оспорва Решение на Комисията на Европейските общности C(2006) 4090 окончателен от 13 септември 2006 г. във връзка с процедура по член 81 ЕО (Дело COMP/38.456 — Битум — Нидерландия), с което му е наложена санкция за нарушение на член 81 ЕО.
   В подкрепа на исканията си ищецът твърди, че е налице нарушение на член 81 ЕО, тъй като Комисията не е доказала, че ищецът е участвувал в определянето на брутните цени на битум или че само е имал интерес от това. По този начин Комисията неправилно е заключила, че доставчиците на битум и пътностроителните предприятия са участвували в едно и също нарушение на член 81 ЕО.
   Ищецът твърди също така, че Комисията не е доказала участието му в съглашението между една група доставчици на битум и една група големи пътностроителни предприятия, с цел да бъде редовно определян по-нисък размер на отстъпката върху брутната цена по отношение на други пътностроителни предприятия.
   Освен това, Комисията е нарушила член 81 ЕО и Насоките на Комисията относно метода за определяне на размера на санкциите, тъй като не е доказала, че: (i) ищецът е участвувал в тежко нарушение на член 81 ЕО и (ii) участието на ищеца в предполагаемото нарушение е продължило от 1 април 2004 г. до 15 април 2002 г. В резултат на това Комисията е определила наложената санкция въз основа на твърде дълъг период от време.
   В заключение, ищецът се позовава на нарушение на член 253 ЕО и на нарушение на съществени процесуални правила.